મુંબઈઃ પ્રોપર્ટીમાં રોકાણ કરવા માટે દુનિયાની ટોચની જગ્યાઓ પૈકી એક એવા દુબઈમાં રોકાણ કરવામાં ભારતીય લોકો ફરી એકવાર ટોપ પર આવી ગયા છે. જાન્યુઆરી 2016થી 2017 સુધીમાં ભારતીયોએ દુબઈમાં 42 હજાર કરોડ રૂપિયાની પ્રોપર્ટીની ખરીદી કરી છે. દુબઈના જમીન મકાન વિભાગ અનુસાર દુબઈમાં સંપત્તિ ખરીદવામાં ભારતીયો ટોચના સ્થાને પહોંચી ગયા છે. 2014ની તુલનામાં આ આંકડાઓ 12 હજાર કરોડ રૂપીયાથી પણ વધી ગયા છે. તે સમયે ભારતીયોએ દુબઈમાં પ્રોપર્ટીમાં 30 હજાર કરોડ રૂપીયાનું રોકાણ કર્યું હતુ.